CELEX: 32005D0726
Language: hu
Date: 2005-10-17 00:00:00
Title: 2005/726/EK: A Bizottság határozata (2005. október 17.) a baromfi és a vadon élő madarak madárinfluenzájára vonatkozó tagállami felügyeleti programok végrehajtásáról szóló 2005/464/EK határozat módosításáról (az értesítés a C(2005) 3960. számú dokumentummal történt)

19.10.2005   
            
            
               HU
            
            
               Az Európai Unió Hivatalos Lapja
            
            
               L 273/21
            
         
      A BIZOTTSÁG HATÁROZATA
   
   (2005. október 17.)
   a baromfi és a vadon élő madarak madárinfluenzájára vonatkozó tagállami felügyeleti programok végrehajtásáról szóló 2005/464/EK határozat módosításáról
   (az értesítés a C(2005) 3960. számú dokumentummal történt)
   (2005/726/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 20. cikkére,
   mivel:
   
               (1)
            
            
               A 90/424/EGK határozat rendelkezik a Közösség pénzügyi hozzájárulásáról a Közösség állategészségügyre vonatkozó jogszabályainak továbbfejlesztéséhez, valamint az állat-egészségügyi oktatáshoz és képzéshez szükséges műszaki és tudományos intézkedések meghozatala érdekében.
            
         
               (2)
            
            
               2000. június 27-i jelentésében az állat-egészségügyi és állatjóléti tudományos bizottság felmérések végrehajtását javasolta a baromfiállomány és a vadon élő madarak madárinfluenzájára vonatkozóan, különösen a madárinfluenza-vírus H5 és a H7 altípusával történő fertőzések megállapítása céljából.
            
         
               (3)
            
            
               A madárinfluenza (klasszikus baromfipestis) elleni védekezésre irányuló közösségi intézkedések bevezetéséről szóló, 1992. május 19-i 92/40/EGK tanácsi irányelv (2) meghatározza a madárinfluenzának a baromfiállományban történő kitörése esetén alkalmazandó közösségi ellenőrző intézkedéseket. Nem rendelkezik azonban e betegség rendszeres felméréseiről a baromfiállomány és a vadon élő madarak körében.
            
         
               (4)
            
            
               A baromfi és a vadon élő madarak madárinfluenzájára vonatkozó tagállami felügyeleti programok végrehajtásáról szóló, 2005. június 21-i 2005/464/EK bizottsági határozat (3) rendelkezik a baromfi és a vadon élő madarak madárinfluenzájára vonatkozó tagállami felmérések 2005-ben történő végrehajtásáról, amennyiben a Bizottság jóváhagyja a felmérési programokat. Az ilyen felmérések célja a baromfiállományban jelen lévő fertőzések megállapítása, amely a jelenlegi jogszabályok felülvizsgálatához vezethet és hozzájárulhat a vadvilágból az állatokra és az emberekre leselkedő esetleges veszélyek ismeretéhez/felismeréséhez. A határozat rendelkezik arról, hogy a tagállamoknak 2005. június 30-ig be kell nyújtaniuk a Bizottsághoz jóváhagyásra e felmérések végrehajtására vonatkozó programjaikat a mellékletben maghatározott iránymutatásokkal összhangban.
            
         
               (5)
            
            
               A tagállamok 2005. június 30-ig benyújtották az említett programokat. Azonban az influenzahelyzet legutóbbi, ázsiai alakulása következtében és különösen a vonuló madarak vizsgálata tekintetében, a 2005. augusztus 25-ére és 2005. szeptember 6-ára összehívott szakértői csoport arra a következtetésre jutott, hogy a Közép- és Nyugat-Ázsiából érkező madárfajok vonulási útvonalára vonatkozó jelenlegi ismereteket figyelembe véve helyénvaló fejleszteni a felügyeletet a vadon élő madarak esetében és fokozni a már 2005/2006-ban tervezett felügyeleti programokat, a vonulási útvonal mentén azon vonuló vízimadarakból történő mintavétel növelésével, amelyek esetében a betegség behurcolásának veszélye fennállhat.
            
         
               (6)
            
            
               E következtetésekkel összhangban a tagállamok módosították a programjaikat és a módosításokat jóváhagyás céljából közölték a Bizottsággal. A programok benyújtásának határidejét, a támogatandó vizsgálatok jegyzékét és a 2005/464/EK határozat mellékletében meghatározott feltételeket módosítani kell, hogy a módosított programokat jóvá lehessen hagyni, és hogy a megfelelő időben határozni lehessen a közösségi pénzügyi hozzájárulásról.
            
         
               (7)
            
            
               Ezért a 2005/464/EK határozatot ennek megfelelően módosítani kell.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2005/464/EK határozat a következőképpen módosul:
   
               1.
            
            
               Az 1. cikkben a „2005. június 30.” helyébe „2005. szeptember 13.” lép.
            
         
               2.
            
            
               A 3. cikk a következő e) ponttal egészül ki:
               
                           „e)
                        
                        
                           :
                        
                        
                           PCR-teszt
                        
                        
                           :
                        
                        
                           vizsgálatonként 10 euró”.
                        
                     
         
               3.
            
            
               A melléklet D. része helyébe e határozat mellékletének D. része lép.
            
         
               4.
            
            
               A melléklet az F. résszel egészül ki.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2005. október 17-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 224., 1990.8.18., 19. o. A legutóbb a 2003/99/EK európai parlamenti és tanácsi irányelvvel (HL L 325., 2003.12.12., 31. o.) módosított határozat.
   
      (2)  HL L 167., 1992.6.22., 1. o. A legutóbb a 2003. évi csatlakozási okmánnyal módosított irányelv.
   
      (3)  HL L 164., 2005.6.24., 52. o.
   
      MELLÉKLET
      A 2005/464/EK határozat melléklete a következőképpen módosul:
      
                  1.
               
               
                  A D. rész helyébe a következő szöveg lép:
                  „D.   A MADÁRINFLUENZA FELMÉRÉSE VADON ÉLŐ MADARAK KÖRÉBEN
                  Azokban a tagállamokban, ahol a felügyelet a vadon élő madarakra is kiterjed, az alábbi iránymutatást kell követni:
                  D.1.   Felmérési terv és végrehajtás
                  
                              1.
                           
                           
                              A madárvédelmi/madármegfigyelő intézményekkel és madárgyűrűző állomásokkal kapcsolatot kell tartani. A mintavételt adott esetben ezeknek a csoportoknak/állomásoknak a személyzete vagy vadászok hajtsák végre.
                           
                        
                              2.
                           
                           
                              Az aktív felügyelet a következő élő vagy kilőtt madarakra terjed ki:
                              
                                          a)
                                       
                                       
                                          a vadon élő madárfajokra, amelyek nagyobb azonosítandó kockázatot jelentenek, a következők figyelembevétele alapján:
                                          
                                                      i.
                                                   
                                                   
                                                      származás és vonulási útvonalak;
                                                   
                                                
                                                      ii.
                                                   
                                                   
                                                      a vadon élő madarak száma a Közösségben; és
                                                   
                                                
                                                      iii.
                                                   
                                                   
                                                      a házi baromfikkal való kapcsolat valószínűsége;
                                                   
                                                
                                    
                                          b)
                                       
                                       
                                          a kockázatot jelentő helyekre, a következők figyelembevétele alapján:
                                          
                                                      i.
                                                   
                                                   
                                                      azon helyek, ahol a különböző fajokhoz, különösen az F. részben felsorolt fajokhoz tartozó vonuló madarak nagy számban gyűlnek össze;
                                                   
                                                
                                                      ii.
                                                   
                                                   
                                                      házibaromfi-gazdaságok közelsége; és
                                                   
                                                
                                                      iii.
                                                   
                                                   
                                                      a vonulási útvonalak állomásai.
                                                   
                                                
                                    A mintavételnek figyelembe kell vennie a vonulási minták évszakhoz kötődő jellegzetességeit, amelyek tagállamonként, valamint az F. mellékletben felsorolt madárfajok esetében különbözőek.
                           
                        
                              3.
                           
                           
                              Az elhullott vadon élő madarak passzív felügyelete elsősorban a rendkívüli elhullásokra vagy a jelentős járványkitörésekre összpontosít a következők esetében:
                              
                                          a)
                                       
                                       
                                          az F. részben felsorolt vadon élő madárfajok, valamint az ezekkel kapcsolatba kerülő egyéb vadon élő madarak; és
                                       
                                    
                                          b)
                                       
                                       
                                          a 2. pont b) pontjának i. alpontjában említett helyek.
                                       
                                    Az ugyanazon helyen több faj esetében történő elhullás további figyelembe veendő tényező.
                           
                        D.2.   Mintavételi eljárások
                  
                              1.
                           
                           
                              Virológiai vizsgálatok céljára kloákakeneteket kell venni. Az ősszel »elsőéves« madarakon kívül a nagyon fogékony és a baromfikkal fokozott kapcsolatban álló gazdafajok (mint például a tőkés récék) nyújthatják a legnagyobb esélyt a sikerre.
                           
                        
                              2.
                           
                           
                              A kloákakenet vagy ürülékminta mellett az elhullott vagy kilőtt vadon élő madarakból származó szöveteket, különösen agy-, szív-, tüdő-, vese- és bélmintákat is gyűjteni kell vírusizoláció és molekuláris szintű kimutatás céljából (PCR). A molekuláris technikákat csak olyan laboratóriumban lehet elvégezni, amely garantálni tudja a minőségbiztosítást és amely a közösségi referencialaboratórium (CRL) által a madárinfluenza vizsgálatára elismert módszert alkalmaz.
                           
                        
                              3.
                           
                           
                              A vadon elő madarak különböző fajaiból kell mintát venni. A mintavétel elsődlegesen a víziszárnyasokra és a parti madarakra irányuljon.
                           
                        
                              4.
                           
                           
                              A befogott, elejtett és frissen elhullott vadmadaraktól ürüléket tartalmazó keneteket kell venni vagy friss ürüléküket óvatosan össze kell gyűjteni.
                           
                        
                              5.
                           
                           
                              Ugyanazon fajból, ugyanazon helyen és ugyanazon időpontban gyűjtött öt minta társítása megengedhető. Különleges gonddal kell eljárni a minták tárolása és szállítása során. Ha nem garantált a laboratóriumba történő 48 órán belüli gyors beszállítás (4 °C hőmérsékletű szállítóközegben), akkor a mintákat szárazjégben, – 70 °C-on kell tárolni, majd szállítani.”
                           
                        
            
                  2.
               
               
                  A melléklet a következő F. résszel egészül ki:
                  „F.   A MADÁRINFLUENZA SZEMPONTJÁBÓL NAGYOBB KOCKÁZATOT JELENTŐ VADON ÉLŐ MADÁRFAJOK JEGYZÉKE (1)
                  
                  
                               
                           
                           
                              Latin név
                           
                           
                              Angol elnevezés
                           
                           
                              Magyar elnevezés
                           
                        
                              1.
                           
                           
                              
                                 Anser albifrons
                              
                           
                           
                              White-fronted Goose
                           
                           
                              nagy lilik
                           
                        
                              2.
                           
                           
                              
                                 Anser fabalis
                              
                           
                           
                              Bean Goose
                           
                           
                              vetési lúd
                           
                        
                              3.
                           
                           
                              
                                 Anas platyrhynchos
                              
                           
                           
                              Mallard
                           
                           
                              tőkés réce
                           
                        
                              4.
                           
                           
                              
                                 Anas strepera
                              
                           
                           
                              Gadwal
                           
                           
                              kendermagos réce
                           
                        
                              5.
                           
                           
                              
                                 Anas acuta
                              
                           
                           
                              Northern Pintail
                           
                           
                              nyílfarkú réce
                           
                        
                              6.
                           
                           
                              
                                 Anas clypeata
                              
                           
                           
                              Northern Shoveler
                           
                           
                              kanalas réce
                           
                        
                              7.
                           
                           
                              
                                 Anas Penelope
                              
                           
                           
                              Eurasian Wigeon
                           
                           
                              fütyülő réce
                           
                        
                              8.
                           
                           
                              
                                 Anas crecca
                              
                           
                           
                              Common Teal
                           
                           
                              csörgő réce
                           
                        
                              9.
                           
                           
                              
                                 Anas querquedula
                              
                           
                           
                              Garganay
                           
                           
                              böjti réce
                           
                        
                              10.
                           
                           
                              
                                 Aythya ferina
                              
                           
                           
                              Common Pochard
                           
                           
                              barátréce
                           
                        
                              11.
                           
                           
                              
                                 Aythya fuligula
                              
                           
                           
                              Tufted Duck
                           
                           
                              kontyos réce
                           
                        
                              12.
                           
                           
                              
                                 Vanellus vanellus
                              
                           
                           
                              Northern Lapwing
                           
                           
                              bíbic
                           
                        
                              13.
                           
                           
                              
                                 Philomachus pugnax
                              
                           
                           
                              Ruff
                           
                           
                              pajzsos cankó
                           
                        
                              14.
                           
                           
                              
                                 Larus ribibundus
                              
                           
                           
                              Black-headed Gull
                           
                           
                              dankasirály
                           
                        
                              15.
                           
                           
                              
                                 Larus canus
                              
                           
                           
                              Common Gull
                           
                           
                              viharsirály
                           
                        
            
         (1)  Valamennyi, a Közösségben természetesen előforduló vadon élő madárfaj, beleértve az e rész táblázatában felsorolt fajokat, a vadon élő madarak védelméről szóló 79/409/EGK irányelv védelmi rendszerének hatálya alá tartozik, és ezért ezen irányelv követelményeire teljes mértékben tekintettel kell lenni a madárinfluenzára vonatkozó bármely felügyelet esetében.”